**Forberedelse og gjennomføring av den nødvendige samtalen med foreldre/foresatte**

Samtalen skal gjennomføres senest fire uker etter første bekymring for barnet/ungdommen. Den nødvendige samtalen er en planlagt og godt forberedt samtale mellom fagpersonen og foresatte, og hvis hensiktsmessig skal barnet være med. Samtalen tar utgangspunkt i en bekymring for barnet/ungdommen, og/eller en observasjon som du som fagperson har gjort. Hensikten med samtalen er å dele bekymringen for barnet med foresatte, for å starte et samarbeid med familien.

**Presenter uroen du opplever til de foresatte slik at:**

• de forstår bekymringen du formidler

• de skjønner at det er nødvendig å være bevisst på situasjonen barnet/ungdommen står i

• det settes i gang refleksjoner

**Målet med samtalen er:**

• å avklare om det er behov for hjelpetiltak rundt barnet/ungdommen

• å etablere et samarbeid med foreldre/foresatte som kan bedre situasjonen for barnet/ungdommen, med utgangspunkt i at de alltid er en del av løsningen.

**Tema/fokuset i forberedelsene:**

• Hvorfor er du bekymret for barnet/ungdommen? Del dette med nærmeste leder.

• Tenk gjennom hva du ønsker å oppnå med samtalen. Husk målet med samtalen.

• Vær forberedt på ulike reaksjoner, fra lettelse over at temaet blir tatt opp til fornektelse og sinne.

**Rammer rundt samtalen:**

• Inviter i god tid. La de foresatte få informasjon om tema i forkant. Vurder i hvert enkelt tilfelle om du inviterer muntlig eller skriftlig.

• Avgrens lengden på samtalen. Unngå møter som varer over 1 time.

• Avslutt samtalen dersom den ikke fungerer. Forklar hvorfor dere avslutter før tiden. Avtal heller et nytt møte.

**Generelle innspill til den nødvendige samtalen:**

Det vil være avgjørende for det videre samarbeidet med foreldre/foresatte at de føler likeverd og respekt fra deg som fagperson.

• Vær direkte og tydelig om det du har sett, dine opplevelser og dine undringer om hva dette kan føre til for barnet/ungdommen. Ikke problematiser.

• Lytt og vær åpen, raus og respektfull i dialogen.

• Ikke diskuter/argumenter rundt observasjon og fakta.

• Si alltid noe positivt om barnet/ungdommen. Hva det er god på, ressurser, væremåte…

|  |  |
| --- | --- |
| **INNLEDENDE****FASE** | Her er det viktig å etablere tillit og god relasjon mellom deg og de foresatte. Start med en lett småprat før du presenterer det du har observert og de punktene du ønsker å ta opp. Fokuser på det mest vesentlige. Spør hva de tenker, om de har samme bekymring som deg, kjenner de igjen det du beskriver av uro/bekymring? Lytt til deres tilbakemelding og synspunkter. Her kan du få et godt innblikk i hvordan barnet/ungdommen har det i familien, hvilken relasjon de har til sine foreldre/foresatte osv.Vis foreldrene/de foresatte respekt, og at du anser dem som barnets/ungdommens viktigste støttespillere. |
| **GJENNOM-FØRINGS-****FASEN** | Her skal du utdype og konkretisere uroen/bekymringen du har for barnet/ungdommen. Hva har utløst uroen/bekymringen?Det er viktig å: • få frem både det positive du ser i barnet/ungdommen og den bekymringen du har fått. • beskrive hvordan du oppfatter eventuelle følelsesuttrykk som et mulig grunnlag for barnets/ungdommens måte å være på. • gi de foresatte tid til å fortelle hvordan de oppfatter bekymringen du har presentert for dem. |
| **AVSLUTTENDE FASE** | Avslutte samtalen på en god måte. Her sikrer du at de foresatte kjenner seg hørt og forstått, og en felles forståelse av situasjonen og hva som skal gjøres videre. En god avslutning er viktig selv om enighet ikke oppnås med de foresatte.Lag en oppsummering av møtet som også inneholder veien videre. * Hvilke tiltak skal settes i gang?
* Sett en tidsfrist for tiltakene
* Hvem har ansvaret for hvilke tiltak? (det kan både være tjenesten og foreldrene)
* Avtal nytt møte
* Hvis barnet/ungdommen ikke har deltatt på møtet, avtal hvem som skal informere det, når og hvordan
 |